 Yinka Odumakin: Ẹbi akọwe iroyin ẹgbẹ Afenifere to di oloogbe kede eto isinku rẹ Iyawo oloogbe naa, Ọmọwe Joe Okei-Odumakin lo kede eto isinku ọkọ rẹ ninu atẹjade kan to fi sita. Ọmọwe Okei-Odumakin ni ọjọ mẹta ni eto isinku naa yoo fi waye. Àwọn iròyin tì ẹ leè ní ìfẹ síí: Aya oloogbe naa ṣalaye pe, Ọjọbọ ọjọ kejilelogun oṣu kẹrin ni eto orin imọyi fun oloogbe naa yoo waye ni ọgba ẹkọsẹ ọlọpaa, Police College, Ikeja, lati ago mọkanla aarọ si mẹrin irọlẹ. Ọjọ Ẹti, ọjọ kẹtalelogun oṣu kẹrin ni wọn yóò gbe oku oloogbe naa lọ si ilu abinibi rẹ ni Moro, ni ijọba ibilẹ Ariwa Ife, ipinlẹ Ọsun. Female Car Painter: Èmi ní obìnrin àkọkọ tí yóò máa ṣiṣẹ akunmọtò ní Ibadan Aya oloogbe ni eto orin idagbere yoo fun oloogbe naa yoo waye ni ileewe girama ijọ Anglican ni Origbo ni ago marun un irọlẹ, pẹlu afikun pe eto titan abẹla lo kan lẹyin orin kikọ. Ọjọ Abamẹta ọjọ kẹrinlelogun ni wọn yoo tẹ oku nitẹ ẹyẹ, ki awọn eeyan le ri i fun igba ikẹyin. Ago mẹwaa aarọ Sátidé yii naa ni eto isin ikẹyin fun oloogbe Yinka Odumakin yóò waye, lẹyin naa ni iyoku ara rẹ yoo wọ kaa ilẹ lọ. Àsọtẹlẹ ikú Yinka Odumakin ti jáde sí wa tẹlẹ, ẹbí gbàdúrà, àmọ...- Jacob Odumakin Iku ko da ọjọ, arun ko da oṣu, bẹẹ ni ko si ẹni to ri ti ọlọjọ ṣe bi o ba ti de. Ọpọ eeyan to fi mọ awọn eekan lagbo oṣelu lo ti n ṣe idaro ajijagbara Yinka Odumakin to dagbere faye. Ẹni ọdun mẹrindinlọgọta ni Odumakin ki o to fi aye ẹṣẹ yii silẹ. Amọ, ẹgbọn oloogbe naa, Pasitọ Jacob Odumakin sọ fawọn akọroyin pe iran iku Yinka Odumakin ti jade tẹlẹ. Pasitọ naa ṣalaye pe asọtẹlẹ to jade sọ pe kawọn gbadura ki igi tutu maa wo nigba ti igi gbigbẹ si duro. Ẹgbọn oloogbe naa ṣalaye pe Yinka Odumakin ni igi tutu duro fun nigba ti baba rẹ to ti pe ọdun marundinlọgọfa si jẹ igi gbigbẹ. O ni ẹbi ko bẹsu bẹgba lẹyin ti asọtẹlẹ yii jade lawọn bẹrẹ si ni gbadura. Amọ pasitọ Jacob ni ẹlẹmi pada gba a nitori ko si ẹni to ti ti ọlọjọ ṣe. O ni ibanujẹ nla ni iku Yinka jẹ fun idile awọn papaa julọ rẹ to di darugbo. Arun coronavirus ni a gbọ pe o pada ṣeku pa Odumakin lẹyin ti ko le mi mọ daadaa. Ẹgbọn oloogbe ọhun tun sọ pe ẹgbẹ Afenifere ti sọ pe awọn lawọn yoo ṣe oku Odamakin to jẹ akọwe ẹgbẹ Yoruba naa. Ẹ padà wá o ẹyin ẹlẹwọn, ẹni tó bá wá wọọrọwọ yóò rí ìdáríjì, ẹni tí kò bá wá ... - Aregbesola Ariwo sọọ! Àwọn agbébọn jí ọkọ, ìyàwó àtàwọn ọmọ wọn gbé lOndo Tinubu ló lè ṣeé lọdún 2023, Pa Fasoranti àti Oba Osemawe Ondo sọrọ sókè Bí ojú ọnà agbàrá òjò tí ijọba ṣe nIIorin ṣe ń pa àwọn ọmọ iléèwé wa rèé! Ẹ sàánú wa : Ẹbi akọwe iroyin ẹgbẹ Afenifere to di oloogbe, Yinka Odumakin ti kede eto isinku rẹ. 